
CUVÂNT CĂTRE 
OMUL BOLNAV 


Nu te speria şi nu deznădăjdui. Dumne- 
zeu te cercetează. Prin boala ta Dumnezeu 
împlineşte cu tine o pedagogie sfântă. Poate 
ai greşit cu ceva: cercetează-ţi cugetul. Poa- 
te nu te-ai gândit niciodată la Creatorul tău: 
gândeşte-te. Poate nu te-ai rugat Lui: roagă- 
te. Poate nu 8-81 mărturisit păcatele: mărturi- 
seşte-le. Poate văzându-ți suferința şi vinde- 
carea, alții se vor întoarce la Dumnezeu: bu- 
cură-te. Nu-i învinui pe alții pentu boala ta şi 
nu cârti. Ştiinţa şi leacurile cele folositoare, şi 
doctorii, şi vindecările sunt toate de la Dum- 
nezeu. Trupul este vindecabil sau nevinde- 
cabil. Sufletul este întotdeauna vindecabil. 
Suferinţa este măsura tuturor lucrurilor. 

De vei crede acestea toate, Hristos va fi 
purtătorul bolilor tale şi El te va întări prin 
Duhul Sfânt, zicând: Nu te teme... crede nu- 
malt... ŞI te vei vindeca. 

RUGĂCIUNI PENTRU BOLNAVI 


Rugăciunile începătoare 


În numele Tatălui şi al Fiului şi al Sfân- 
tului Duh. Amin. 

Slavă 116, Dumnezeul nostru, slavă 
Tie. 

Împărate ceresc, Mângâietorule, Du- 
hul adevărului, Care pretutindenea eşti şi 
toate le împlineşti, Vistierul bunătătilor şi 
dătătorule de viaţă, vino şi Te sălăşluieşte 
întru noi, şi ne curățeşte pe noi de toată 
întinăciunea şi mântuieşte, Bunule, sufle- 
tele noastre. 

Sfinte Dumnezeule, Sfinte tare, Sfin- 
te fără de moarte, miluieşte-ne pe noi (de 
3 ori). 

Slavă Tatălui şi Fiului şi Sfântului 
Duh şi acum şi pururea şi în vecii vecilor. 
Amin, 

Preasfântă Treime, miluieşte-ne pe noi. 
Doamne, curățeşte păcatele noastre, Stă- 
pâne, iartă fărădelegile noastre. Sfinte, 








cercetează şi vindecă neputinţele noastre, 
pentru numele Tău. 

Doamne miluieşte (de 3 ori). 

Slavă... Şi acum... 

Tatăl nostru, Care eşti în ceruri, sfin- 
țească-Se numele Tău, vie împarațţia Ta, fie 
voia Ta, precum în cer aşa şi pe pământ. 
Pâinea noastră cea de toate zilele, dă-ne-o 
nouă astăzi, şi ne iartă nouă greşelile noas- 
tre, precum şi noi iertăm greşiților noştri. 
Şi nu ne duce pe noi în ispită, ci ne izbă- 
veşte de cel rău. 

Că a Ta este împărăţia şi puterea şi sla- 
va, a Tatălui, şi a Fiului, şi a Sfântului Duh. 
Acum şi pururea şi în vecii vecilor. Amin. 

Doamne miluieşte (de 12 ori). 


Slavă... Şi acum... 

Veniţi să ne închinăm Împăratului nos- 
tru Dumnezeu. 

Veniți să ne închinăm şi să cădem la 
Hristos, Impăratul nostru Dumnezeu. 

Veniti să ne închinăm şi să cădem la În- 
susi Hristos, Împăratul şi Dumnezeul nos- 
tru (cu trei închinăciuni). 

Psalmii omului bolnav 


Psalmul 6 

Doamne, nu cu mânia la să mă mustri 
pe mine, nici cu urgia Ta să mă cert, Mi- 
luieşte-mă, Doamne, că neputincios sunt; 
vindecă-mă, Doamne, că s-au tulburat oa- 
sele mele; Şi sufletul meu s-a tulburat foar- 
te şi Tu, Doamne, până când? Intoarce-Te, 
Doamne; izbăveşte sufletul meu, mântu- 
ieşte-mă, pentru mila Ta. Că nu este întru 
moarte cel ce Te pomeneşte pe Tine. Şi în 
iad cine Te va lăuda pe Tine? Ostenit-am 
întru suspinul meu, spăla-voi în fiecare 
noapte patul meu, cu lacrimile mele aşter- 
nutul meu voi uda. Tulburatu-s-a de supă- 
rare ochiul meu, îmbătrânit-am între toți 
vrăjmaşii mei. Depărtaţi-vă de la mine toți 
cei ce lucraţi fărădelegea, că a auzit Dom- 
nul glasul plângerii mele. Auzit-a Domnul 
cererea mea, Domnul rugăciunea mea a 
primit. Să se ruşineze şi să se tulbure foar- 
te toți vrăjmaşii mei; să se întoarcă şi să se 
ruşineze foarte degrab. 


Psalmul 29 

Inălţa-Te-voi, Doamne, că m-ai ridicat şi 
n-ai veselit pe vrăjmaşii mei împotriva mea. 
Doamne, Dumnezeul meu, strigat-am către 
Tine şi m-ai vindecat. Doamne, scos-ai din 
iad sufletul meu, mântuitu-m-ai de cei ce 
se coboară în groapă. Cântaţi Domnului cei 
cuvioşi ai Lui şi lăudați pomenirea sfințeniei 
Lui. Că iuțime este întru mânia Lui şi viață 
întru voia Lui; seara se va sălăşlui plângerea, 
iar dimineaţa bucuria. lar eu am zis întru în- 
destularea mea: “Nu mă voi clătina în veac!” 
Doamne, întru voia Ta, dat-ai frumuseţii mele 
putere; dar când ţi-ai întors fața Ta, eu m-am 
tulburat. Către Tine, Doamne, voi striga şi 
către Dumnezeul meu mă voi ruga. Ce folos 
ai de sângele meu de mă pogor în stricăciu- 
ne? Oare, Te va lăuda pe Tine țărâna sau va 
vesti adevărul Tău? Auzit-a Domnul şi m-a 
miluit; Domnul a fost ajutorul meu! Schim- 
bat-ai plângerea întru bucurie, rupt-ai sacul 
meu şi m-ai încins cu veselie, Ca slava mea 
58-11 cânte 116 şi să nu mă mâhnesc; Doam- 
ne, Dumnezeul meu, în veac Te voi lăuda! 





CANONUL DE RUGĂCIUNE 
AL BOLNAVULUI 


Cântarea 1 

Dumnezeule, milostiv fii mie, păcătosului! 

Doamne lisuse Hristoase, Doctor iscusit 
al sufletelor şi al trupurilor noastre, arată- 
mi mie îndurările Tale, alinând durerile 
mele şi dăruind pace şi linişte sufletului 
meu cuprins de tulburare. 

Dumnezeule, milostiv fii mie, păcătosului! 

Ai tămăduit prin minune dumnezeiască 
mulțime de bolnavi, că orbii au văzut, sur- 
zii au auzit şi şchiopii au mers pe picioarele 
lor. Încă şi pe morți i-ai înviat, dovedind că 
nimic nu este cu neputinţă înaintea atotpu- 
terniciei Tale. 

Slavă Tatălui şi Fiului şi Sfântului Duh. 

Sfinţilor doctori fără-de-arginți Cosma şi 
Damian, Chir şi loan, Pantelimon 51 Ermo- 
lae, Samson şi Diomid, Mochie şi Anichit, 
Talaleu şi lrifon, rugați-vă pentru mine 
Dumnezeului Care v-a preamărit, ca să îmi 
dăruiască sănătate trupească şi sufletească. 

Şi acum şi pururea şi în vecii vecilor. 
Amin. 

Adunarea celor pe care i-ai tămăduit de 
boli de nelecuit, Preasfântă Născătoare de 
Dumnezeu, este chezăşie a grijii tale față de 
toți cei aflați în suferințe. Mijloceşte şi pen- 
tru noi, Curată, să fim izbăviţi de toată boa- 
la şi neputinta. 

Cântarea 3 

Dumnezeule, milostiv fii mie, păcătosului! 

Grea este crucea răbdării pentru cel obiş- 
nuit cu desfătările, si foarte greu va primi 
cununa. Dă-mi tărie, Doamne, ca să văd în 


această boală rânduiala Ta sfântă, şi să nu 
mă simt alungat dinaintea feţei Tale. 

Dumnezeule, milostiv fii mie, păcătosului! 

Nu am fost încercat ca Dreptul lov, 
Doamne, şi neînsemnate sunt suferințele 
mele față de cele ale robului Tău. Iți mul- 
țumesc că odată cu încercările mi-ai dat şi 
puterea de a le face față, şi că ai trecut cu 
vederea toate îndoielile mele. 


Slavă Tatălui şi Fiului şi Sfântului Duh. 


Răbdarea Sfinților Mucenici şi Mucenice 
care au îndurat chinuri fără seamăn pentru 
a mărturisi credinţa cea adevărată stau îna- 
intea ochilor mei, învățându-mă să primesc 
durerile bolii fără să cârtesc. 

Şi acum şi pururea şi în vecii vecilor. 
Amin. 

Preasfântă Născătoare de Dumnezeu, 
păzeşte-ne pe noi pe toţi de tot răul, ocro- 
tindu-ne de toată boala şi suferința cu Sfân- 
tul tău Acoperământ. 

Cântarea 4 

Dumnezeule, milostiv fii mie, păcătosului! 

Gânduri de deznădejde dau târcoale 
sufletului meu, ca nişte furi gata de pradă. 
Cum oare le voi sta împotrivă, dacă nu voi 
primi putere de Sus? Sau cum voi scăpa de 
ispita singurătăţii, dacă nu îmi voi îndrepta 
inima spre Cel Ce este pururea de faţă i şi 
niciodată nu se desparte de robii Săi? 


Dumnezeule, milostiv fii mie, păcătosului! 


Frica morții a venit peste mine, şi mă 
spăimântez. Dar alerg la ajutorul Tău, Mân- 

tuitorule, rugându-Te ca aşa cum L-ai în- 
viat pe Lazăr să înviezi şi sufletul meu cel 
omorât de păcate, dăruindu-mi pacea Ta 
cea sfântă. 


Slavă Tatălui şi Fiului şi Sfântului Duh. 


Nădăjduiesc în grabnica voastră mijloci- 
re, Cuvioşilor Părinţi şi Cuvioaselor Maici 
care ați primit de la lubitorul de oameni 
Dumnezeu darul tămăduirii a multe feluri 
de neputințe şi ați adus bucurie duhovni- 
cească în casele celor credincioşi. 


Şi acum şi pururea şi în vecii vecilor. 
Amin. 


Nu singur cuvântul Fiului tău de pe cru- 
ce te-a făcut Maică a tuturor creştinilor, ci 
dragostea ta nemărginită şi sfântă, care prin 
cuvântul Fiului s-a făcut pavăză pentru cei 
credincioşi. O, Maică Preasfântă, învăluieş- 
te-ne în iubirea ta binecuvântată, ca să nu 
ne înecăm în marea vieții acesteia. 


Cântarea 5 
Dumnezeule, milostiv fii mie, păcătosului! 


Cea mai mare înțelepciune este cugeta- 
rea la moarte, a învățat Marele Vasile, în- 
demnând creştinii să zăbovească asupra 
acestui gând dătător de lumină. O, suflete, 
prea mult te-ai desfătat cu plăcerile acestei 
vieți trecătoare, şi prea puțin ai cugetat la ce 
va fi după aceea. 

Dumnezeule, milostiv fii mie, păcătosului! 

Boala, purtând în ea pecetea morţii, nu 
poate fi biruită decât prin puterea Celui Ce 
cu moartea pe moarte a călcat, dăruind lu- 
mii viață. La picioarele Tale cad, Doamne 
lisuse Hristoase, ca la înfricoşătoarea Jude- 
cată să nu mă osândeşti, ci vindecând sufle- 
tul meu bolnav să mă sălăşluieşti în curţile 
raiului. 

Slavă Tatălui şi Fiului şi Sfântului Duh. 

| Sfinte îngere, păzitor al vieţii mele, sub 
ocrotirea aripilor tale întoarce frica mea în 
nădejde şi ajută-mă să simt oblăduirea ta în 
toate clipele de grea încercare. 





Şi acum şi pururea şi în vecii vecilor. | 
Amin. | 

Mulţi au simţit ajutorul tău în ceasul 
morții, Născătoare de Dumnezeu, şi nu au 
fost înghiţiți de întuneric, ci au intrat pe 
poarta împărăției Cerurilor. Pentru ca să 
mă învrednicesc şi eu, păcătosul, de milele 
tale cele bogate, mă rog ţie, celei ce eşti nă- 
dejdea celor deznădăjduiți. 

Cântarea 6 

Dumnezeule, milostiv fii mie, păcătosului! 

Eu sunt drahma cea pierdută, eu sunt 
oaia cea rătăcită, Bunule Păstor. Eu sunt 
fiul cel risipitor care mi-am cheltuit averea 
sufletească în țara patimilor. Suspină inima 
mea după dragostea Părintelui Ceresc, se 
ofileşte floarea inimii mele fără apa cea vie. 

Dumnezeule, milostiv fii mie, păcătosului! 

lartă-mă, Dumnezeul meu, iartă-mă 
pentru toate greşelile mele cu voie sau fără 
voie, de cele cu lucrul, cu cuvântul sau cu 
gândul. Primeşte pocăința mea, Doamne, şi 
curățeşte-mă de toată întinăciunea patimi- 
lor care mă apasă. 

Slavă Tatălui şi Fiului şi Sfântului Duh. 


O, Sfinţilor care v-aţi scârbit de dulceata 
păcatului şi ați alergat 13 Preadulcele lisus, 
Care aştepta pocăința voastră, mă rog fier- 
binte către voi să nu mă lăsați fără ajutor în 
războiul pe care l-au ridicat împotriva mea 
necuraţii diavoli şi necuratele patimi. 

Şi acum şi pururea şi în vecii vecilor. 
Amin. 

Desfrânată fiind Maria Egipteanca, nu a 
putut intra în biserică la sărbătoarea înălță- 
rii Sfintei Cruci, căci necurăţia i s-a făcut zid 
de netrecut. Dar mijlocirea Ta, Născătoare 
de Dumnezeu, i-a adus mângâiere, şi prin 
nevoinţă îndelungată a ajuns vas ales al 
virtuții. 

Cântarea 7 
Dumnezeule, milostiv fii mie, păcătosului! 


Prea mult te-ai tăvălit în noroiul patimi- 
lor o, suflete al meu. Prin spovedanie nefă- 
țarnică să te curațeşti, lepădând obiceiurile 
cele rele, că numai aşa vei scăpa de focul cel 
veşnic. 

Dumnezeule, milostiv fii mie, păcătosului! 

Nu am haină curată ca să intru în cămara 
Ta, Mântuitorule, dar cred 116 că dacă mă 
vei face părtaş Sfintelor Tale Taine acestea 
vor fi mie luminos veşmânt şi semn al mi- 
lostivirii Tale. 

Slavă Tatălui şi Fiului şi Sfântului Duh. 

Mare minune este întoarcerea unui su- 
flet pe calea credinței, o, Sfinţilor făcători- 
de-minuni, şi mare bucurie se face în cer 
pentru aceasta. Alergând la mijlocirea voas- 
tră, nu cer de la voi doar sănătate trupească, 
ci mai ales sănătate sufletească şi sprijin în 
lupta împotriva patimilor. 

Şi acum şi pururea şi în vecii vecilor. Amin. 


Nu întârzia să vii în întâmpinarea mea, 
Preasfântă Stăpână, căci spre tine alerg cău- 
tând îndreptare, întoarce viața mea, ca să fie 
bineplăcută Dumnezeiescului tău Fiu. 


Cântarea 8 
Dumnezeule, milostiv fii mie, păcătosului! 


Doamne, trimite-mi doctori iscusiţi, care 
să aducă alinare durerilor mele, şi fereşte- 
mă de doctorii nepricepuți, care nu se îngri- 
jesc de bolnavi aşa cum se cuvine. 

Dumnezeule, milostiv fii mie, păcătosului! 

Văd înşelarea în care se află doctorii în- 
chipuiți care amestecă meşteşugul lor cu 
vrăjitoria, şi nu voi fi părtaş fărădelegilor 
lor, plătind sănătatea trupului cu prețul 
morții sufleteşti. 

Slavă Tatălui şi Fiului şi Sfântului Duh. 

O, dumnezeieşti Stăpânii, Heruvimi, 
Serafimi, Domnii, Îngeri, Scaune, toate Că- 
peteniile, preamărite Puteri şi Sfinţilor Ar- 
hangheli, rugaţi-vă pentru mine, păcătosul, 
ca să aflu milă de la Dumnezeul pe Care îl 
slăviți neîncetat. 

Şi acum şi pururea şi în vecii vecilor. 
Amin. 

Stând înaintea icoanei tale, Preacurată 
Maică, îmi aduc aminte de minunile pe care 
le-ai făcut prin icoanele tale şi de bucuria 
celor care au aflat scăpare din lanțurile du- 
rerii, şi te chem în ajutorul meu. 


Cântarea 9 


Dumnezeule, milostiv fii mie, păcătosului! 


Fie cu mine după voia Ta, preabunu- 
le Doamne, Cel Ce toate le rânduieşti spre 

mântuirea noastră şi nimic nu este de ajuns 
spre lauda înțelepciunii Tale. Fie cu mine 
după voia Ta, a Celui Ce ai primit a Te 
răstigni ca să ne izbăveşti de chinurile cele 
veşnice. 

Dumnezeule, milostiv fii mie, păcătosului! 


Împreună cu lucrătorii în ceasul al un- 
sprezecelea venind la Tine, Te rog primeşte 
viața mea în mâinile Tale, îndreptând voia 
mea cea plecată spre cele lumeşti, ca să pot 
pune început bun mântuirii şi să trăiesc 
o viaţă închinată ie, Dumnezeului celui 
viu. 

Slavă Tatălui şi Fiului şi Sfântului Duh. 

Sfintelor Puteri Cereşti şi toți Sfinţii, 
mărturisind înaintea voastră slăbiciunile 
şi neputințele mele, vă rog să mă ajutați în 
toate zilele vieții mele, şi să mă ridicaţi ori 
de câte ori meşteşugirile vrăjmaşilor mă vor 
pleca la pământ. 

Şi acum şi pururea şi în vecii vecilor. 
Amin. | 

Preasfântă Născătoare de Dumnezeu, 
pentru rugăciunile preoților şi ale tuturor 

celor ce se roagă pentru mine, păcătosul, 
revarsă peste mine binecuvântările tale, ca 
să mă port cu dragoste de Dumnezeu şi pe 
Tine să Te laud în vecii vecilor. Amin 


Rugăciune către Prea Sfânta 
Născătoare de Dumnezeu 


O, Maică Sfântă a celor ce cheamă cu ev- 
lavie numele tău! O, grabnică ajutătoare a 
neamului creştinesc, nădejde a celor deznă- 
dăjduiți! La tine alerg când mă aflu în neca- 
zuri şi în dureri, aşteptând milostivirea ta. 

Nici un muritor nu a cunoscut o durere 
mai mare decât a ta, atunci când L-ai văzut 
pe Preadulcele tău Fiu răstignit pe cruce. 
Nici o mamă nu a plâns pentru fiii ei cât ai 
plâns tu pentru căderile şi durerile noastre. 
O, câte icoane ai udat cu lacrimile tale, ca să 
vădeşti creştinilor grija care le-o porți. Cum 
ai făcut să izvorască lacrimi din ochii tăi zu- 
grăviți de mâini omeneşti! 

Ştiind marea ta grijă pentru cei ce laudă 
numele tău, te rog, Preacurată, vezi suferin- 
ta mea şi neputințele mele, Preasfântă Fe- 
cioară, şi nu mă lăsa să fiu biruit de ele. Ştiu 

minunile tale, ştiu dragostea pe care o arăţi 
neamului creştinesc. De mult ori te-ai arătat 
în chip minunat şi ai dăruit vindecare celor 
dreptcredincioşi. 

Ajută-mă, Maică Preasfântă, ca simțind 
acoperământul tău cel sfințit să te cinstesc 
împreună cu toți îngerii şi sfinţii în toate zi- 
lele vieţii mele. Amin. 


Rugăciune pentru bolnavul 
căzut în deznădejde 


Doamne, Dumnezeule al părinţilor noş- 
tri, Care dăruieşti pace multă celor ce iubesc 
legea Ta, ai grijă de robul Tău cel bolnav 
care este greu încercat de deznădejde. Nori 
negri s-au abătut asupra sufletului său, şi 
nu poate să vadă razele iubirii Tale. Cuge- 
tul său s-a întunecat şi nu se mai împărtă- 
şeşte de lumina Ta. 

O, amară deznădejde! Crudă fiară care se 
năpusteşte asupra sufletului ca asupra unui 
pui lipsit de apărare! Numai Tu ştii, Atoa- 
teştiutorule, câți şi-au pus capăt zilelor, câţi 
oameni au fost aruncați de acest duh rău în 
adâncurile iadului. Să nu îngădui ca făptu- 

ra Ta să fie înghițită de moarte, ci să fie ridi- 
cată prin puterea Ta. 

Dăruieşte şi lui şi nouă, Doamne, roade- 
le Duhului Tău cel Sfânt, care sunt pacea, 
dragostea, îndelunga răbdare, credința, 
blândeţea, înfrânarea 51 curăţia, ca atunci 
când vom părăsi această lume să intrăm în 
odihna Ta cea cerească. Amin! 


Rugăciune 
pentru dobândirea răbdării 


Doamne, Dumnezeul nostru, Care ai 
răbdat prigonirile, batjocurile şi chiar moar- 
tea pe cruce pentru mântuirea noastră, Cel 
Ce ai spus că prin răbdarea voastră veți 
dobândi sufletele voastre, arată-mi, mie, 
păcătosului, milele Tale cele bogate şi dăru- 
ieşte-mi duhul răbdării, ca sufletul meu cel 
încercat să dobândească alinare. 

Vezi deznădejdea care mă ispiteşte, vezi 
încercarea prin care trec şi ajută-mă să ies 
din ea curăţit de păcate şi pregătit să-Ti slu- 
jesc în toate zilele vieții mele, şi să slăvesc 
Numele Tău cel sfânt, cântând împreună cu 
toți îngerii şi sfinții: Aliluia! 


Rugăciunea bolnavului 
pentru cei ce-l îngrijesc pe el 

Doamne, Dumnezeule al milei şi al îndu- 
rărilor, trimite harul Tău cel sfințitor peste 
doctorii care mă îngrijesc şi peste ajutoarele 
lor, acoperindu-i cu harul Tău ca un bun şi 
iubitor de oameni. 

Călăuzeşte-i Tu, Doamne, în tot ceea 
ce vor să facă spre binele meu. Să nu su- 
făr cum a suferit femeia care avea curgere 
de sânge de doisprezece ani, fără a primi 
ajutor de la doctori, ci să primesc vindeca- 
rea de bolile mele. Să nu se adauge durere 
peste durerile mele, din nepriceperea lor 
sau din lucrarea celui rău, ci să dobândesc 
sănătatea mult dorită. Nu în mâinile lor 
este viața mea, lubitorule de oameni, ci în 
mâinile Tale. 

Mă aflu, Doamne, ca cel căzut între tâl- 
hari, din pricina suferinței care mă apasă. 
Răsplăteşte, Dumnezeule, tot binele pe care 
mi-l fac doctorii, dăruindu-le înțelepciune, 
sănătate trupească şi sufletească şi tot lucrul 
bun pe care îl cer de la Tine. 





Răsplăteşte, Dumnezeule, toată dra- 
gostea pe care mi-o arată frații mei în 
Hristos care mă cercetează, înmulțind 
binecuvântările Tale în casele lor. Să fie 
pentru ei boala mea prilej de a lucra cele 
bune, ca să se vădească astfel în inimile 
lor iubirea pe care ai cerut-o celor ce Te 
urmează. 

Nu este poruncă mai mare decât porunca 
de a Te iubi pe Tine şi de a-i iubi pe semenii 
noştri. Întăreşte-mă, Dumnezeule preaslă- 
vite, ca văzând dragostea pe care mi-o arată 
să mă rog, ca nici unul din ei să nu cadă în 
cursele vrăjmaşului, ci să meargă pe calea 
mântuirii. 

Doamne, Dumnezeule al părinţilor noş- 
tri, dacă norii deznădejdii şi ai singurătăţii 
se vor abate asupra sufletului meu, atunci 
trimite-mi Tu fraţi care să mă cerceteze şi 
să mângâie sufletul meu. Ca văzând grija 
lor pentru mine, păcătosul, să In mulțu- 
mesc Te, Celui Care prin pronia Ta cea 
dumnezeiască porți de grijă robilor Tăi, şi 
să Te laud şi să Te slăvesc în vecii vecilor. 
Amin. 

Rugăciunea bolnavului 
înainte de operaţie 


Doamne, Dumnezeul meu, mărturisesc 
înaintea feței Tale neputinţele şi slăbiciuni- 
le mele cele multe. Frică mare m-a cuprins 
înaintea acestei încercări, în loc să mă cu- 
prindă încrederea în pronia Ta şi în grija pe 
care o porți oamenilor. 

Dacă nu m-ar fi acoperit harul Tău, fur- 
tuna deznădejdii m-ar fi doborât la pământ. 
Nu am, Atotputernice Doamne, curajul pe 
care îl au aleşii Tăi înaintea încercărilor vie- 
tii, dar tot ce pot să fac este să cad cu frân- 
gere de inimă înaintea Ta şi să Te rog să nu 
mă laşi fără ajutor. 

Tămăduieşte-mă Tu, Doamne, Cela Ce 
eşti doctor ceresc, prin mâna doctorului pă- 
mântesc, ca să Te laud în toate zilele vieţii 
mele. Amin. 


Rugăciune pentru izbăvirea 
de moarte năpraznică 
Cel Ce nu voieşti moartea păcătoşilor, ci 
să se întoarcă şi să fie vii, caută cu milosti- 
vire spre mine, lubitorule de oameni, şi iz- 

băveşte-mă de spaimele şi chinurile morții. 
Să nu intru la judecată pentru fărădelegile 
mele, Doamne, ci să văd cum opreşti sabia 
Ta cea înfricoşătoare care în chip nevăzut, 
înainte de vreme, este ridicată deasupra 
mea. 

Adu-[i aminte de îndurările şi milele 
Tale cele din veac, iar păcatele tinereţii şi 
ale neştiinţei şi ticăloşiei mele nu le pomeni. 
Că de vei căuta la fărădelegi, Doamne, cine 
va putea suferi? Că tot omul e praf şi țărâ- 
በሷ şi nimeni nu se poate mândri în fața Ta. 
Adu-Ţi aminte, Doamne, că trup sunt, duh 
ce iese şi nu se mai întoarce, şi cu milostivi- 
re opreşte mânia Ta, cea cu dreptate pornită 
asupra mea. 

Doamne, Cel Ce stăpâneşti moartea şi 
viața, nu mă da pe mine morții şi întuneri- 
cului; că nu morţii Te vor lăuda pe Tine, ci 
cei pe care îi ţii în viaţă prin harul Tău. 

Nu eu să pier, Doamne, ci să piară ră- 
utatea din mine. Nu eu să mor, Doamne, 
ci cugetele mele păcătoase. Prelungeşte- 
mi vremea pocăinţei, că umbra morții m-a 
împresurat şi a umplut de spaimă sufletul 

meu. Nu cer zile multe în care să mă îndul- 
cesc cu plăceri trecătoare, ci cer zile în care 
să mă pregătesc de clipa morții. Că îngerul 
păzitor nu mă va ajuta cu nimic, dacă voi 
muri nepocăit. 

Pe Tine, 16 rog, Cel Ce ai biruit moartea, 
îndreptează de acum înainte viața mea, ca 
să fie bineplăcută înaintea feţei Tale. Pentru 
rugăciunile Preacuratei Maicii Tale învață- 
mă să duc o viață curată şi sfântă, o viață în 
care să fiu de folos semenilor mei şi în care 
să slăvesc Numele Tău cel sfânt, că binecu- 
vântat eşti în vecii vecilor. Amin. 


Rugăciune 
pentru bunul sfârşit al vieţii 

Doamne, lisuse Hristoase, Cel ce vrei 
ca toți oamenii să se mântuiască şi nimeni 
să nu piară şi Căruia totdeauna cu nădej- 
de de îndurare ne rugăm, Cel ce însuţi cu 
glasul Tău cel dumnezeiesc ai zis: „orice 
veți cere de la Tatăl în numele Meu, va 
fi vouă”, cu inima umilită şi cu lacrimi 
fierbinți căzând înaintea Ta, mă rog ca, 
şi pentru numele Tău cel sfânt, în ceasul 





sfârşitului vieţii mele să-mi dai minte în- 
treagă, cunoştinţă adevărată, mustrare 
cugetului pentru păcatele vieții mele, cu 
care Te-am mâniat, şi dăruieşte-mi Dum- 
nezeule, credință, nădejde şi iubire ne- 
schimbată, ca astfel cu inimă curată să pot 
grăi către Tine, Doamne: „în mâinile Tale 
îmi dau sufletul”, Cel ce eşti binecuvântat 
în veci. Amin. 


Rugăciune pentru mântuire 


Dumnezeul meu, cred întru Tine şi mă 
rog 116, întăreşte-mi credinţa! Te iubesc, dar 
sporeşte-mi dragostea! Mă pocăiesc, dar fă- 
mi căința să prisosească! Te slăvesc ca pe în- 
tâiul meu început! Te doresc ca pe cea mai 
înaltă dorință a mea! 18 mulțumesc, ca Bine- 
făcătorului meu celui veşnic! Te chem ca pe 
puternicul meu Apărător. 

Dumnezeul meu, binevoieşte şi povăţu- 
ieşte-mă cu înțelepciunea Ta, călăuzeşte-mă 
cu dreptatea Ta, mângâie-mă cu milostivi- 
rea 18, apără-mă cu puterea Ta. 

Îți închin, o, Dumnezeule, gândurile, 
faptele, suferințele mele, ca în viitor să mă 

gândesc la Tine, să grăiesc de Tine, să lucrez 
după voia Ta, să sufăr pentru Tine. 

Doamne, eu voiesc ceea ce voieşti Tu, 
pentru că Tu voieşti să mă supun voii Tale 
şi făgăduiesc să fac tot ceea ce voieşti Tu. 

Te rog, cu umilință, luminează-mi min- 
tea, oțeleşte-mi voia, curățeşte-mi trupul şi 
sfințeşte-mi sufletul! 

Dumnezeule preabun, ajută mă să mă 
curățesc de greşalele trecute, să biruiesc 
ispitele viitoare şi să lucrez cuvenitele vir- 
tuți. Umple inima mea de dragoste pentru 
bunătatea Ta, de ură pentru greşalele mele, 
de râvnă pentru binele aproapelui şi de de- 
făimare pentru deşertăciunile lumii. Fă-mă 
să fiu supus mai-marilor mei şi cu dragoste 
către cei mai mici, credincios prietenilor şi 
iertător vrăjmaşilor mei. 

Vino, Atotputernice, întru ajutorul meu, 
ca să biruiesc cele şapte păcate de căpete- 
nie, care sunt pricina tuturor păcatelor. Să 
biruiesc adică: mândria, prin smerenie creş- 
tinească; iubirea de argint, prin milostenie; 
invidia, prin dragoste şi bucurie pentru bi- 
nele aproapelui; desfrânarea, prin înfrânare 

şi curăție; lăcomia, prin cumpătare; mânia, 
prin răbdare; lenea, prin bărbăţie creştineas- 
că. Asemenea să biruiesc şi toate celelalte 
păcate şi patimi ce izvorăsc din acestea. 

Şi-mi dă virtuțile creştineşti: credința, 
nădejdea şi dragostea. 

Dumnezeul meu, fă-mă înțelept întru lu- 
crările mele, curajos în primejdii, răbdător 
în nenorociri şi smerit în propăşire. Nu mă 
lăsa să uit vreodată a fi cu luare-aminte la 
rugăciuni şi în biserică, cumpătat la masă, 
repede la împlinirea datoriilor şi statornic 
în hotărâri. Doamne, insuflă-mi grija să am 
totdeauna conştiinţă dreaptă, înfăţişare cu- 
viinioasă, vorbire folositoare şi purtare în 
bună rânduială. 

Dă-mi harul Tău, ca să mă deprind a-mi 
stăpâni totdeauna patimile, a mă învrednici 
de darurile Tale, a păzi legea Ta şi a dobân- 
di mântuirea. Dumnezeul meu, fă să cunosc 
cât de mici sunt bunătățile pământeşti şi cât 
de mari sunt cele cereşti, cât de scurt este 
timpul acestei vieți şi cât de nemărginită 
este veşnicia. Ajută-mi să fiu întotdeauna 
gata de moarte şi să mă cutremur de judeca- 

ta Ta, să scap de chinurile cele veşnice şi să 
dobândesc raiul prin lisus Hristos, Domnul 
nostru. Amin, 


Rugăciune 
pentru copilul bolnav 

Te rugăm, Doamne, vindecă durerea 
acestui copil, robul Tău (numele). Alungă 
de la el toată boala şi toată neputința. Tu, 
Care eşti doctor al sufletelor şi al trupurilor, 
arată şi acum puterea milostivirii Tale. 

Vindecă-l pe el, Preasfântă Născătoare de 
Dumnezeu, cu rugăciunile pe care le înalți 
înaintea Fiului tău şi Dumnezeului nostru. 

Vindecaţi-l pe el, Sfinţilor care aţi primit 
de la Dumnezeu darul tămăduirii şi ați vin- 
decat mulțime de bolnavi. 

O, Doamne lisuse Hristoase, primeşte 
puțina noastră rugăciune pentru copilul 
acesta (numele), stinge-l focul ce l-a cu- 
prins, încetează-l boala, ridică-l din patul 
durerii, întru mărirea Numelui Tău. Că Tu 
eşti Cel Care vindeci neputințele, Hristoase 
Dumnezeule, şi 116 mărire înălțăm în vecii 
vecilor. Amin. 


Rugăciune de mulţumire 
pentru însănătoşire 


De binefacerile Tale ca un rob nevrednic 
învrednicindu-mă, mulțumire îți aduc Tie, 
Dumnezeule al îndurărilor şi a toată milos- 
tivirea, că nu ai trecut cu vederea cererile 
mele, ci mi-ai arătat iubirea Ta de oameni. 

Grele au fost încercările prin care am tre- 
cut, şi teama m-a cuprins că nu voi şti să le 
stau împotrivă. Ştiam că neputința mea este 
mare, dar m-ai făcut să simt că mai mare 
este dragostea Ta față de tot omul care Te 
cheamă în ajutor. 

Preadulce lisuse, aşa cum ai împlinit ce- | 
rerile mele, aşa întăreşte-mă să plinesc şi eu 
poruncile Tale sfinte. Precum nu ai şovăit a 
tămădui trupul meu, aşa nu şovăi a curăța 
şi sufletul meu de toată întinăciunea. Căci 
ce folos voi avea dacă trupul va avea sănă- 
tate, dar sufletul va fi cuprins de boală? Sau 
ce folos voi avea dacă până la sfârşitul vieții 
pământeşti trupul meu nu va cunoaşte boa- 
la, dacă după înviere va fi pradă durerilor? 

O, să nu-mi pun nădejdea în sănătatea 
trupului, ca să nu fiu ruşinat. Căci cine se 

laudă cu sănătatea poate D smerit de Dum- 
nezeu prin amară suferință. lar mie să nu- 
mi fie a mă lăuda decât în Numele Tău, 
Doamne, Dumnezeul meu. 

Îndrăznesc să Te rog, Preabunule Doam- 
ne, ca ori de câte ori furtuna încercărilor se 
va abate asupra sufletului meu, să mă ajuţi 
aşa cum m-ai ajutat şi de această dată. Pen- 
tru că fără Tine nu pot afla izbăvire. 

Iară şi iară mulțumindu-Ţi pentru face- 
rile Tale de bine, pentru cele arătate şi cele 
ascunse, Te rog ocroteşte cu harul Tău pe 
tot poporul binecredincios, pe toţi cei ce iu- 
besc Biserica Ta şi defăimează învăţăturile 
pierzătoare de suflet, ca să Te lăudăm şi să 
Te slăvim în vecii vecilor. Amin 


Rugăciunea doctorului 
pentru bolnavii săi 

În numele Tatălui şi al Fiului şi al Sfântu- 
lui Duh. Amin! 

Doamne lisuse Hristoase, Fiule şi Cu- 
vântul lui Dumnezeu, Cel Care întrupân- 
du-Te ai luat asupra ta neputinţele noastre 
şi bolile noastre le-ai purtat, Cela Ce din 

marea Ta milostivire şi, ca semn al apropi- 
erii împărăției Tale, ai vindecat şi vindeci 
neîncetat mulțime de bolnavi, neputincioşi 
şi stăpâniţi de demoni, vino cu puterea Ta 
atottămăduitoare şi vindecă bolnavii care 
cer tămăduire, căci Tu eşti Cel Ce ai zis: 
Fară Mine nu puteţi face nimic. 

Descoperă, Doamne, prin Duhul Sfânt, 
Mângâietorul pe Care de la Tatăl L-ai trimis 
în lume, pricina îmbolnăvirii robilor Tăi 
(numele); dă-le lor pocăință, linişte, răbdare 
şi bucuria sufletului încercat în vremea cer- 
cetării Tale. 

Şi mai descoperă, Doamne, robilor Tăi că 
Tu eşti stăpânul vieții şi al vindecării, stă- 
pân peste orice trup muritor şi peste orice 
suflet veşnic. 

Fă, Doamne, ca boala robilor Tăi să fie 
prilej de vindecare a sufletului, de mărire a 
credinței, nădejdii şi dragostei. 

lar mie, robului Tău, doctor al trupu- 
rilor muritoare şi slugă netrebnică, dă-mi 
a învăţa leacul potrivit care nu face rău, 
iar bolnavilor care mă caută să le descopăr 
Calea spre Tine, că Tu eşti Tămăduitorul 

sufletelor şi al trupurilor noastre 51 116 sla- 
vă înălțăm, Tatălui şi Fiului şi Sfântului 
Duh, acum şi pururea şi-n vecii vecilor. 
Amin. 

Pentru rugăciunile Preasfintei Tale Maici 
şi ale tuturor Sfinţilor, Doamne lisuse Hris- 
toase, Fiul lui Dumnezeu, miluieşte-ne pe 
noi. Amin. 


Cuvânt de mângâiere 

Scopul suferinței pentru creştini este 
unul singur: ispăşirea păcatelor pe pământ 
prin tot felul de boli, necazuri şi dureri, spre 
curățirea şi mântuirea sufletului. Pentru cei 
răi, care nu voiesc să se îndrepteze, să se 
pocăiască, suferința de pe pământ rămâne 
ca o arvună a suferințelor celor veşnice. lar 
pentru cei ce primesc suferința cu răbdare 
şi cu mulțumire de la Dumnezeu şi se întorc 
la pocăință, suferința, de orice fel ar fi, este 
cea mai bună cale de îndreptare şi ispăşire 
a păcatelor, izbăvindu-i prin aceasta de chi- 
nurile cele veşnice. 

Noi vedem că cei care suferă mai mult 
pe pământ sunt mai împăcaţi cu conştiin- 


33 
“==” 








ţa, mai buni, mai smeriți, mai tari în ispite, 
mai aproape de Dumnezeu şi se mântuiesc 
mai uşor, precum dreptul lov, săracul La- 
zăr, Sfinții Apostoli, Mucenicii, Cuvioşii şi 
atâţia alţii. lar cei ce trăiesc bine, sunt să- 
nătoşi, au averi şi tot ce doresc pe pământ, 
dar sunt de obicei slabi în credinţă, nemi- 
lostivi, tirani, lacomi, egoişti, se tem de 
moarte şi mor în păcate grele, spre osândă 
veşnică. 

Suferinţa este rânduită de sus spre mân- 
tuire, spre ispitire, spre iertarea păcate- 
lor şi spre creştere duhovnicească. Numai 
dacă o primim cu mulțumire, ca din mâna 
lui Dumnezeu, precum spune şi prooro- 
cul David: „Toiagul Tău şi varga Ta, acestea 
m-au mângâiat ” (Psalm 22,5). Deci, toiagul şi 
varga suferinței, pe cei buni şi credincioşi 
îi mângâie, îi sporeşte în fapte bune, îi cu- 
rățeşte de păcate şi-i învredniceşte de mai 
mare cunună şi răsplată în cer. lar pentru 
cei răi, toiagul suferinței este chemare de 
pocăință, este pedeapsă şi frâu în gură, pen- 
tru că nu voiesc sa se apropie de Domnul 
(Psalm 31,10). 

Mai întâi să avem credință că suferin- 
ta, de orice fel ar fi ea, ne este rânduită de 
Dumnezeu, Tatăl nostru Cel Ceresc, spre 
mântuire, iar nu spre osândă veşnică. Apoi 
trebuie să primim suferinţa cu răbdare şi cu 
mulțumire. lar răbdarea noastră trebuie să 
fie însoţită de cuvioşie şi înfrânare (I Petru 
1, 2-7); să fie însoţită de bucurie (Coloseni 
1,11) şi de nădejde. 

Răbdarea în suferință sporeşte în noi 
prin rugăciune, prin spovedanie şi Sfân- 
ta Împărtăşanie; prin citirea cărților sfinte, 
prin cugetarea la patimile Domnului nos- 
tru lisus Hristos şi ale tuturor sfinților Lui; 
prin cercetarea celor ce sunt în suferințe 
mai grele decât ale noastre şi prin cugeta- 
rea la fericirea veşnică în rai. Pentru că altă 
cale de mântuire nu este decât numai prin 
cruce, prin suferință, prin răbdare şi jertfa, 
precum spune Mântuitorul: „Întru răbdarea 
voastră veti dobândi sufletele voastre” (Luca 
21,19). „Cel ce va răbda până la sfârşit acela se 
va mântui” (Matei 24,13). 


Părintele Ilie Cleopa 








ÎNTRE DEZNĂDEJDEA BOLII 
ŞI NĂDEJDEA VINDECĂRII 


Pornind de la realitatea alcătuirii omului 
din suflet şi trup, trebuie să acceptăm că să- 
nătatea şi boala sunt stări atât ale trupului, 
cât şi ale sufletului. Pentru cei credincioşi 
aceasta nu este o noutate. Sfânta Scriptură 
conţine numeroase mărturii în acest sens. 
Aproape toate vindecările trupeşti săvâr- 
şite de Mântuitorul Hristos erau precedate 
de tămăduirea sufletului sau iertarea păca- 
telor. De aici observăm o strânsă corelare 
între bolile sufleteşti şi cele trupeşti. Con- 
form Sfintei Scripturi, cauzele bolii sau ale 
suferinţei trupeşti sunt diferite, însă ceea ce 
poate fi recunoscut de către cei care au ochi 
ca să vadă este că boala sufletească sau pă- 
catul atrage după sine nenumărate suferin- 
te şi boli ale trupului. 

Pentru aceasta preocuparea bolnavu- 
lui şi a celor care tratează bolile trebuie să 
fie legată nu numai de însănătoşirea tru- 
pească ci, în mai mare măsură, şi de cea 
sufletească. 

Este bine ştiut că pentru o totală anulare 
a efectului trebuie înlăturată cauza. De ace- 
ea se cere aplicarea unui tratament complet, 
care să acționeze atât asupra trupului, cât şi 
asupra sufletului. Un medic creştin trebuie 
să țină seama de acest fapt dat fiindcă el este 
chemat să slujească omul în integritatea sa 
de persoană cu trup şi suflet şi nu doar un 
trup, bolnavul şi nu „cazul“ sau boala. Ast- 
fel, spre binele bolnavului, îl va îndruma şi 
către un tratament sufletesc. 

Traversăm o perioadă foarte confuză 
din punct de vedere spiritual, în care unii 
dintre cei ce-şi caută sănătatea deviază spre 
capcanele a tot felul de „tămăduitori”: bi- 
oenergeticieni, radiestezişti, yogini, magi- 
cieni, vrăjitori, ghicitori, descântători şi alți 
ezoterişti, şi chiar,evanghelizatori făcători 
de minuni”, care, în lăcomia lor, nu se dau 
în lături să speculeze disperarea suferinzi- 
lor sau a celor apropiaţi acestora. Observăm 
deci că bolnavii apelează la practici ce se 
adresează şi spiritului. Medicul, ca şi pre- 
otul, poate să-i ferească de astfel de curse, 
oferindu-le alternativa Adevărului, Care 

este însuşi Dumnezeu Creatorul şi Adevă- 
ratul Tămăduitor. 

Medicul trebuie să slujească Adevărului 
lui Hristos, prin voia şi cu harul Căruia a 
devenit medic, şi Care îi dăruieşte înțelep- 
ciune şi pricepere, luminându-l în descope- 
rirea bolii şi în aplicarea tratamentului „căci 
toată darea cea bună şi tot darul desăvârşit de 
Sus este” (Rugăciune din Liturghia Sfântu- 
lui loan Gură de Aur). 

Medicul sincer şi credincios îşi recunoaş- 
te limitele şi, fără a se trufi, apelează la un 
Ajutor mai presus de puterile sale. 

Sfântul Vasile Cel Mare, Episcopul Ceza- 
reei Capadociei, întemeietorul primelor aşe- 
zăminte spitaliceşti din lume, spune: „Fiecare 
artă ne-a fost dată de Dumnezeu ca ajutor pentru 
natura noastră slabă... Deoarece corpul nostru, 
din cauza slăbiciunii lui, este supus la diferite in- 
fluente păgubitoare, parte venind din afară, parte 
născute înăuntru, prin mâncăruri, şi suferă când 
din cauza abundenței, când din lipsă, ni s-a dat 
de către Dumnezeu, conducătorul vieții noastre 
întregi, arta medicală, ca un model pentru vinde- 
carea sufletului, pentru ca prin ea să se taie ceea 

ce este de prisos şi să se adauge ceea ce este de tre- 
buinţă... In ce priveşte ajutoarele artei medicale 
să nu ne punem toată nădejdea pentru uşurarea 
durerilor numai în această artă... Căci (dacă) pe 
de o parte este lucru nesocotit să-şi pună cineva 
toată nădejdea de însănătoşire (numai) în mâi- 
nile doctorilor, cum vedem (că fac) unii dintre 
nefericiții suferinzi, care nu se dau în lături să-i 
numească pe doctori chiar mântuitori, pe de altă 
parte, este încăpățânare să fugi cu totul de orice 
folos din cele pe care le poate aduce medicina... 
Aşadar rațiunea sănătoasă ne învață să nu fugim 
nici de operații, nici de cauterizări, nici de sufe- 
rințele pe care ni le provoacă medicamentele tari 
şi dureroase, nici de postiri, nici de regim aspru, 
nici de abţineri de la lucruri vătămătoare; şi toate 
acestea, o repet, ca să se salveze scopul folosului 
sufletesc, aşa încât, avându-l pe acesta de model, 
să se înveţe grija de sine însuşi . (Asceticele, în 
col. Părinţi şi scriitori bisericeşti, voi. 18, Bu- 
cureşti 1989, pp.296-299.) 

Având în vedere toate acestea, Mântui- 
torul a lăsat Bisericii, prin slujitorii Săi, mij- 
loace duhovniceşti puse la îndemâna cre- 
dincioşilor pentru tămăduirea şi mântuirea 

lor. Este vorba de cele şapte Sfinte Taine 
(Botez, Mirungere, Euharistie, Spovedanie, 
Cununie, Preoţie, Maslu) şi de ierurgii spe- 
ciale de tămăduire (Molitfele Sfinților Vasi- 
le cel Mare şi loan Gură de Aur şi diferite 
rânduieli şi rugăciuni cuprinse în Molitfel- 
nicul şi Liturghierul Bisericii Ortodoxe). 
Toate Sfintele Taine împărtăşesc omului 
în chip văzut harul cel nevăzut al lui Dum- 
nezeu din care decurg felurite daruri ce au 
ca menire refacerea chipului lui Dumnezeu 
în om, vindecarea rănilor sale sufleteşti pro- 
vocate de păcate şi împlinirea unor trebuin- 
te concrete din viaţa lui în vederea mântu- 
irii sale. Totuşi, una din aceste Sfinte Taine 
este destinată special bolnavilor: Sfântul 
Maslu, care trebuie însoțit de Spovedanie 
şi Împărtăşirea cu Trupul şi Sângele Dom- 
nului. Numai împreună aceste trei Sfinte 
Taine oferă bolnavului creştin un tratament 
deplin în vederea restaurării sale în integri- 
tatea sa, suflet şi trup. 
S fânta Spovedanie, aşa cum spunea Pă- 
rintele Gala Galaction, este „paznica 
sănătății noastre sufleteşti şi, într-adevăr, o 





divină terapeută aşezată în Biserică din zilele 
primare” (Ziua Domnului, Buc. 1958, p. 11). 
Chiar raționaliştii şi liber-cugetătorii sunt 
nevoiți să-i recunoască importanța deose- 
bită încercând s-o înlocuiască prin psiha- 
naliză. Fără să negăm rezultatele reale ale 
celei din urmă, trebuie să subliniem cu 
fermitate că diferența dintre ele este co- 
vârşitoare: cea dintâi restaurează, cea de a 
doua încearcă doar să aplaneze conflictele 
interioare ale omului, conflicte şi răni care 
rămân nevindecate; cea dintâi vindecă şi 
restaurează fiindcă invocă pe Restaurato- 
rul, Cel ce este însuşi Creatorul, Cel ce cu- 
noaşte adâncul ființei omeneşti mai bine 
decât oricine. Spovedania are darul de a 
împăca pe om cu Dumnezeu, cu cei din 
jur şi cu el însuşi. Revenind la Părintele 
Gala Galaction: „numai cine o cunoaşte din 
practică proprie îşi dă bine seama cât de lipsită 
de lumină, de salubritate şi de garanții este o 
conştiință necercetată de această divină mesa- 
eră” (Ibidem p. 11). 

Dar, pentru ca Spovedania să-şi atingă 
scopul ei ultim, se cere a fi îndeplinite câ- 

teva condiții esenţiale, condiții reflectate în 
parabola Fiului risipitor (Luca 15,11-32): 

- părerea de rău pentru păcatele săvâr- 
şite şi dorinţa de îndreptare; 

- mărturisirea sinceră şi completă a pă- 
catelor înaintea lui Dumnezeu prin slujito- 
rii Săi (episcopi, preoți) şi hotărârea de a nu 
mai repeta greşelile săvârşite; 

- dezlegarea de păcate primită de la 
Dumnezeu prin slujitorii Săi care, îmbrăcați 
cu putere de Sus, leagă şi dezleagă păcatele 
tuturor celor ce s-au hotărât să se întoarcă la 
El (cf. loan 20,23). 

S fânta Euharistie, Trupul şi Sângele 

Domnului, dăruite nouă sub chipul pâi- 
nii şi al vinului, reprezintă mâncarea şi bă- 
utura noastră duhovnicească. Ea uneşte pe 
om cu Dumnezeu într-o comuniune desă- 
vârşită. Sfânta Euharistie este precedată de 
Spovedanie pentru ca sufletul omului să fie 
cât mai curat şi mai pregătit pentru intrarea 
în această sfântă şi înfricoşătoare comuniu- 
ne. Cel ce se împărtăşeşte fără această liberă 
şi conştientă pregătire îşi atrage asupra sa 
osânda lui Dumnezeu asemenea celui fără 

haină de nuntă din parabola nunţii fiului 
de împărat (Matei 22, 2-14). Sfăntul Apostol 
Pavel, la rândul său, ne atenționează: „Ori- 
cine va mânca pâinea aceasta şi va bea paharul 
Domnului cu nevrednicie va fi vinovat față de 
Trupul şi Sângele Domnului. Să se cerceteze 
însă omul pe sine şi aşa să mănânce din በር 
ne şi să bea din Pahar. Căci cel ce mănâncă şi 
bea cu nevrednicie osândă îşi mănâncă şi bea, 
nesocotind Trupul Domnului. De aceea, mulți 
dintre voi sunt neputincioşi şi bolnavi şi mulți 
au murit” (I Cor. 11, 27-30). 

Pornind de aici, Sfântul Chiril al lerusali- 
mului arată realitatea unirii cu Hristos prin 
Sfânta Împărtăşanie: „Este de ajuns numai 
învățătura fericitului Pavel cuprinsă în aceste 
cuvinte ca să vă încredințeze despre dumneze- 
ieştile Taine, prin care ați fost învredniciți să 
ajungeţi uniți într-un singur Trup şi Sânge cu 
Hristos” (Cateheze, col. Izvoarele Ortodoxi- 
ei, nr. 7. Buc. 1945, p. 561). 

Primită cu credinţă şi cu sufletul curat, 
Sfânta Euharistie este un adevărat medica- 
ment duhovnicesc, fiind aşa cum ne învaţă 
Sfântul Ignatie Teoforul „leacul nemuririi şi 





doctorie pentru a nu muri, ci a trăi veşnic în 
lisus Hristos” (Epistola către Efeseni 20, 2 în 
col. P.S.B., vol. I, Buc. 1979, p. 164). 
Mântuitorul nostru lisus Hristos ne 
cheamă în fiecare Sfântă Liturghie: „Luaţi, 
mâncaţi, acesta este Trupul Meu... şi bet? dintru 
aceasta toți că acesta este Sângele Meu”. „ (Ma- 
tei 26, 26-28) pentru că: „Dacă nu veți mânca 
trupul Fiului Omului şi nu veți bea sângele Lui, 
nu veți avea viață în voi” (loan 6, 53-54). 
"1 fântul Maslu împărtăşeşte credinciosu- 
lui harul sfinţilor şi e tămăduitor pentru 
suflet şi trup, curăţitor de păcate şi vindecă- 
tor al bolilor şi rănilor, întăritor şi aducător 
al milei şi îndurării lui Dumnezeu. Această 
Taină, specială pentru tămăduire, se adre- 
sează deopotrivă sufletului şi trupului, aşa 
cum vedem şi din rânduiala ei liturgică. 
Nu era posibil ca Dumnezeu, Cel ce a făcut 
trupul şi Care Şi-a însuşit firea omenească 
întreagă - şi trup şi suflet - Cel ce a săvârşit 
minuni asupra trupului omenesc, să nu fi 
lăsat mijloace de tămăduire a acestuia. El a 
transmis Apostolilor „putere asupra duhurilor 
celor necurate, ca să le scoată şi să tămăduiască 

orice boală şi orice neputinţă” (Matei 10, 1). 
Apostolii, potrivit promisiunii Mântuitoru- 
lui că în Numele Său vor fi izgoniți demo- - 
nii, şi bolnavii asupra cărora îşi vor pune 
mâinile se vor însănătoşi (Marcu 16, 17-18), 
au săvârşit această Taină după ce au primit 
puterea Sfântului Duh în ziua Cincizecimii. 

Despre practicarea acestei Taine ne 
vorbeşte Sfântul Apostol Iacov: „Este cine- 
va bolnav între voi? Să cheme preoții Bisericii 
şi să se roage pentru el, ungându-l cu untde- 
lemn, în numele Domnului. Şi rugăciunea cre- 
dinței va mântui pe cel bolnav şi Domnul îl va 
ridica, şi de va fi făcut păcate se vor ierta lui” 
(lacov 5, 14-15). 

Sfântul Maslu, aşadar, aduce celui care 
îl primeşte cu credință vindecare sufle- 
tească şi trupească. Şi chiar dacă boala ar 
evolua spre moarte fizică, aceasta nu în- 
seamnă că Taina nu şi-a atins țelul, „căci 
cel ce crede chiar dacă va muri, va trăi” (loan 
11, 24). Vindecarea sufletului şi mântui- 
rea lui este de fapt scopul ultim al oricărui 
bun creştin. De aceea nu numai cei bolnavi 
trupeşte participă la Maslu, ci şi cei apă- 








satt sufleteşte. Şi cum nici un om nu este 
lipsit de păcat (1 loan 1, 8), rezultă că orică- 
rui credincios i se poate administra Taina 
Sfântului Maslu. 


lată, foarte pe scurt, cum aceste trei Sfin- 
te Taine, asumate cu deplină responsabilita- 
te şi credință puternică, împărtăşesc omului 
viața: cea de aici şi cea veşnică. Ele îl curăță 
pe om de zgura păcatelor, împacă profund 
conştiinţa, trezesc şi întăresc puterile spiri- 
tuale şi fizice, deschid perspective adevăra- 
te, dau mare curaj în faţa bolii, chiar incu- 
rabile, dezvăluind sensul spiritual al sufe- 
rinței, fac să dispară frica de moarte şi, ceea 
ce este mai important, luminează mintea 
şi sufletul ca să pătrundă prin credință în 
cunoaşterea lui Dumnezeu Care este, după 
cuvântul Mântuitorului, adevărata viață, 
viața veşnică (loan 17,3). 

Lucrarea Sfintelor Taine are folos deplin 
atunci când sunt însoțite de celelalte mijloa- 
ce de vindecare a sufletului şi a trupului. 

Postul - ținut de către bolnavi nu după 
rânduiala de obşte a Bisericii, ci după rân- 





duiala stabilită de duhovnic, în înțelegere 
cu medicul - rugăciunea particulară a bol- 
navului, rugăciunea celorlalți pentru aces- 
ta, mijlocirea Sfinţilor, cinstirea Sfintelor 
Moaşte şi a Sfintelor Icoane, alte fapte bune 
(Matei 5, 7; lacov 2, 13). 

Rugăciunea stăruitoare recomandată de 
Hristos (Luca 18, 2-7) şi asemenea celei a 
femeii cananeence din Evanghelie pentru 
fiica sa (Matei 15, 21-28), care este un model 
de adevărată rugăciune pentru alții, mijlo- 
ceşte credinciosului nenumărate daruri. 
De aceea poetul medic Vasile Voiculescu 
o aseamănă cu un „ceresc bumerang” care, 
străbătând prăpastii, ajunge la Domnul şi 
dacă-L atinge se întoarce îndată înapoi la 
cei ce au trimis-o, „încărcată de toate bogă- 
tiile milelor lui”. (Bumerang, în vol. „Gân- 
duri albe”, Ed. Cartea Românească, 1986, p. 
272). Între acestea nu fără importanţă este 
înțelegerea rostului suferinței, descifrarea 
pedagogiei necazurilor. „Necazul pe care 
îl rabzi cu bună întelegere te va face să-i afli 
rodul în vremea rugăciunii”, spune Evagrie 
Ponticul. 








lată, pe scurt, doctoriile duhovniceşti şi 
efectele lor în plan spiritual şi fizic asupra 
celor care în mod liber le folosesc. 

„Cu frică de Dumnezeu, cu credință şi cu 
dragoste” (chemarea neîntreruptă de veacuri 
a Sfintei Liturghii) dar şi cu mare nădejde 
şi încredere apropiați-vă şi cei ce sunteți în 
suferinţă şi cei ce sunteți chemați să alinați 
suferința, de aceste „bogății şi leacuri ale Bi- 
sericii... divinul sanatoriu moral” (Gala Galac- 
tion, op. cit. p. 9). 

